Υλικό Φυσικής-Χημείας
Δυναμική

Δυο σώματα και μαζί και χώρια…

Τα σώματα Α και Β με μάζες m1=2kg και m2=1kg αντίστοιχα, είναι κολλημένα στο έδαφος. Για t=0 ασκούμε στο σώμα Α μια κατακόρυφη δύναμη F=36Ν. Τη χρονική στιγμή t1=5s το σώμα Β αποσπάται και τα δύο σώματα κινούνται ανεξάρτητα.
i) Από 0-5s:
α) Τα σώματα κινούνται προς τα πάνω με επιτάχυνση α=12m/s2.
β) Τα σώματα κινούνται προς τα πάνω με επιτάχυνση α=10m/s2.
γ) Τα σώματα κινούνται προς τα πάνω με επιτάχυνση α= 2m/s2.
δ) Τα σώματα κινούνται προς τα πάνω με σταθερή ταχύτητα.
ii) Ποια η ταχύτητα των σωμάτων τη στιγμή που αποσπάται το σώμα Β και σε ποιο ύψος βρίσκονται τα σώματα;
iii) Το σώμα Β μετά την αποκόλλησή του:
α) θα κινηθεί προς τα κάτω με επιτάχυνση g.
β) θα κινηθεί προς τα κάτω εκτελώντας ευθύγραμμη ομαλά επιταχυνόμενη κίνηση.
γ) το σώμα Β θα συνεχίσει να κινείται προς τα πάνω για 1sec ακόμη.
iv) Πόσο απέχουν τα δύο σώματα μεταξύ τους τη χρονική στιγμή t2=8s;
v)  Ποιο από τα παρακάτω διαγράμματα δίνει το ύψος από το έδαφος του σώματος Β;

Απάντηση:

i)  Στο χρονικό διάστημα 0-5s τα δύο σώματα είναι προσκολλημένα, έτσι τα αντιμετωπίζουμε σαν ένα σώμα για το οποίο έχουμε:

ΣF=mολ∙α ή

F-(m1+m2)g = (m1+m2)∙α 

Σωστή πρόταση είναι η γ.

ii) Η κίνηση των σωμάτων είναι ευθύγραμμη ομαλά επιταχυνόμενη και ισχύουν:

υ=α∙t = 2m/s2∙5s=10m/s και
y= ½ α t2= ½ 2m/s2∙25s2=25m.

iii) Μόλις αποκολληθεί το σώμα Β, θα συνεχίσει να κινείται προς τα πάνω και θεωρώντας την προς τα πάνω κατεύθυνση ως θετική, θα έχουμε:

ΣF=m∙α2 
–Β=mα2
α2= -g

Δηλαδή κινείται προς τα πάνω έχοντας σταθερή επιβράδυνση ίση με την επιτάχυνση της βαρύτητας. Έτσι, η κίνησή του είναι ευθύγραμμη ομαλά μεταβαλλόμενη (επιβραδυνόμενη), για την οποία ισχύουν οι εξισώσεις:

υ=υ0+αt=υ0 -gt     (1) 
Δy= υ0t+ ½ αt2= υ0t – ½ gt2 (2) .

Αντικαθιστώντας στη σχέση (1) υ=0 βρίσκουμε ότι το σώμα Β σταματά την προς τα πάνω κίνησή του μετά από χρονικό διάστημα:

0=10-10t

t=1s.

Άρα η ταχύτητα του Β σώματος μηδενίζεται τη χρονική στιγμή t1=6s.

iv) Μόλις αποσπασθεί το Β σώμα, για το σώμα Α έχουμε:

ΣF= m1∙α1
F-m1g = m1∙α1 από όπου

Έτσι από 5s-8s το σώμα Α θα έχει μετατοπισθεί κατά:

Δy1 =υ0t+ ½ α1t2 = (10∙3+ ½ 8∙9)m= 66m

Ενώ το σώμα Β μετατοπίζεται κατά:

Δy2=υ0t- ½ gt2 = (10∙3- ½ 10∙9)m = - 15m.

Πράγμα που σημαίνει ότι το σώμα Β βρίσκεται 15m πιο χαμηλά από το σημείο που έγινε η αποκόλλησή του από το Α σώμα. Συνεπώς η απόσταση των δύο σωμάτων είναι:

D= 66m + 15m =81m.

v) Με βάση τα προηγούμενα σωστό διάγραμμα είναι το γ. Στα πρώτα 5s επιταχύνεται προς τα πάνω με αποτέλεσμα η γραφική παράσταση να είναι τμήμα μιας παραβολής με τα κοίλα άνω (α>0), ενώ στη συνέχεια επιβραδύνεται (α<0), με αποτέλεσμα η παραβολή να έχει στραμμένα τα κοίλα προς τα κάτω.

